ফারুক মঈনউদ্দীন

ফারুক মঈনউদ্দীন বাংলাদেশী লেখক,সাংবাদিক ও বাংলা একাডেমি সাহিত্য পুরস্কার প্রাপ্ত। ১৯৫৮ সালে চট্রগ্রাম এ জন্মগ্রহণ করেন। ১৯৭৪ সালে মতিঝিল সরকারি উচ্চ বালক বিদ্যালয় থেকে এসএসসি পরীক্ষায় প্রথম বিভাগে উত্তীর্ণ হয়ে চট্টগ্রাম কলেজ থেকে কুমিল্লা বোর্ডের উচ্চ মাধ্যমিক পরীক্ষার মেধা তালিকায় দ্বিতীয় স্থান অধিকার করেন ১৯৭৬ সালে। তারপর ঢাকা বিশ্ববিদ্যালয় থেকে অর্থনীতি বিভাগে স্নাতক ও স্নাতকোত্তর ডিগ্রি অর্জন করেন। ১৯৮৪ সালে এবি ব্যাংকে প্রবেশনারী অফিসার হিসেবে কর্মজীবনে প্রবেশ করেন। ১৯৮৭ সালের ব্যাংকিং ডিপ্লোমা পরীক্ষায় তিনি বাংলাদেশ ব্যাংক এবং অধুনালুপ্ত বিসিসিআই ব্যাংক স্বর্ণপদক লাভ করেন। এছাড়া এবি ব্যাংকে কর্মরত অবস্থায় দেশ-বিদেশের বিভিন্ন গুরুত্বপূর্ণ পদে দায়িত্ব পালন করেন তিনি। এবি ব্যাংকের মুম্বাই অফিসে দীর্ঘ পাঁচ বছর প্রধান নির্বাহী হিসেবে দায়িত্ব পালনকালে দৈনিক প্রথম আলোতে তাঁর লেখা মুম্বাইর চিঠি নামের নিয়মিত কলামটি অশেষ জনপ্রিয়তা লাভ করেছিল। এবি ব্যাংকের ডিএমডি পদ থেকে ২০১০ সালে পদত্যাগের পর সংক্ষিপ্ত সময়ের জন্য মার্কেন্টাইল ব্যাংকের ডিএমডি হিসেবে নিয়োজিত থাকেন। তার পর সিটি ব্যাংকের এডিশনাল মানেজিং ডিরেক্টর, চীফ রিস্ক অফিসার ও প্রধান মানি লন্ডারিং প্রতিরোধ কর্মকর্তা হিসেবে কর্মরত ছিলেন ছয় বছর। ২০১৮ থেকে ২০২১ সাল পর্যন্ত ট্রাস্ট ব্যাংকের ব্যাবস্থাপনা পরিচালক হিসেবে দায়িত্ব পালন করেন। একই সময়ে ঢাকা বিশ্ববিদ্যালয়ের বাণিজ্য অনুষদে খণ্ডকালীন শিক্ষকতাও করেছেন তিনি। বর্তমানে তিনি ব্র্যাক ব্যাংকের স্বতন্ত্র পরিচালক ও ভাইস চেয়ারপারসন এবং পরিচালনা পর্ষদের নির্বাহী কমিটির চেয়ারম্যান হিসেবে দায়িত্ব পালন করছেন। একই সঙ্গে ইস্ট ওয়েস্ট ইউনিভার্সিটির এডজাঙ্কট ফ্যাকাল্টি হিসেবে শিক্ষকতাও করছেন তিনি। বৈরী স্রোত (১৯৯০, পরিবর্ধিত সংস্করণ ২০২০) আত্মহননের প্ররোচনা (কলকাতা ১৯৯৯, প্রথম বাংলাদেশ সংস্করণ ২০১৫) অপরিচয়ের কালবেলা (২০০৯) সেইসব শেয়ালেরা (২০১৮) সেরা দশ গল্প (২০২১) মোহিনী মুম্বাই (২০০৫, পরিমার্জিত সংস্করণ ২০১৯) নির্ঘুম নিউইয়র্ক (২০০৬) কেনিয়ান সাফারি: মাসাই মারার প্রান্তরে (২০০৮) সিংহল সমুদ্র থেকে মালয় সাগরে (২০১০) সীমান্তহীন ইউরোপের প্রান্তদেশে (২০১৬) বিশ্বজোড়া অনন্ত অঙ্গনে (২০১৭) সুদূরের অদূর দুয়ার (২০১৯) মরু গুহা ও দ্বীপের গল্প (২০২১) শিকার: কেনজাবুরো ওয়ে (১৯৯৫) আর্নেস্ট হেমিংওয়ের প্যারিসের স্মৃতিকথা (২০০৪) অনন্য জীবনানন্দ: ক্লিনটন বি সিলি (২০১১) চলমান ভোজের শহর: আর্নেস্ট হেমিংওয়ে (২০১৮) দৌড় বিষয়ে যত কথা: হারুকি মুরাকামি (২০১৯) দূর ভুবনের পাড়ে (২০২০) শেখ মুজিব দস্তইয়েফস্কি ও অন্যান্য অনূদিত প্রসঙ্গ (২০২২) জাভাদ্বীপে র‍্যাঁবো: একটি হারানো সমুদ্রাভিযান (২০২৪) মৃত্যুর আগে জীবনের সংগীত (২০১৩) হেমিংওয়ের নারীরা (২০২১) মার্কেসের জাদু, নোবেলের বাস্তবতা ও অন্যান্য (২০২৩) গোয়েন্দা হেমিংওয়ের প্রেমিকাদের খোঁজে (২০২৪) শেয়ারবাজারে লাভজনক বিনিয়োগ (১৯৯৬) বেহিসাবীর হিসাবশাস্ত্র (২০০৪) বাংলাদেশের অর্থনীতি ও ব্যাংকিং খাতের দেড় দশক (২০০৭) অর্থ অনর্থের ব্যাংকিং ও অর্থনীতি (২০১৬) সবার জন্য হিসাবশাস্ত্র (২০১৮) আইএফআইসি ব্যাংক সাহিত্য পুরস্কার (২০১১) সিটি আনন্দ আলো পুরস্কার (২০১৯) বাংলা একাডেমি সাহিত্য পুরস্কার (২০১৯) "বাংলা-একাডেমি-সাহিত্য-পুরস্কার-২০১৯-ঘোষণা"। সংগ্রহের তারিখ ২৩ জানুয়ারি ২০২০।  "ফারুক মঈনউদ্দীন ট্রাস্ট ব্যাংকের এমডি"। সংগ্রহের তারিখ ২৪ জানুয়ারি ২০২০।  "ফারুক মঈনউদ্দীন সিটি ব্যাংকের নতুন এএমডি"। সংগ্রহের তারিখ ২৪ জানুয়ারি ২০২০। [স্থায়ীভাবে অকার্যকর সংযোগ] "ট্রাস্ট ব্যাংকের নতুন এমডি ফারুক মঈনউদ্দীন"। সংগ্রহের তারিখ ২৪ জানুয়ারি ২০২০।  "আইএফআইসি ব্যাংক সাহিত্য পুরস্কার পেলেন সৈয়দ শামসুল হক ও ফারুক মঈনউদ্দীন"। সংগ্রহের তারিখ ২৪ জানুয়ারি ২০২০।